К.Ж.Бұзаубақова.

**1 қыркүйек – білім күні**

Тақырыбы: Алтын ұя, мектебім!

Мақсаты: Жаңа оқу жылына байланысты мерекелік жиынды атап өту,мектеп табалдырығын алғаш аттағалы отырған бүлдіршіндерді құрметпен қарсы алу.

Көрнекілігі: Әнұран,ту,қоңырау,қанатты сөздер,

1-жүргізуші:

Сәлем саған,сүйікті,

Алтын ұя – мектебім.

Сен әпердің биікті,

Сенен өсіп көктедім!

2-жүргізуші:

Мектеп деген -білім кені,жыр кені,

Мектеп деген – ғылымның ең үлкені,

Мектеп деген – тәрбиеші адамға,

Мектеп деген – даналардың мекені.

1-ж: Құрметті ұстаздар мен оқушылар,ата-аналар,қадірлі қонақтар!Жаз жайнатып,күн күлдіріп,үш ай бойы демалып,енді алтын ұя мектебімізбен қайта қауйшқалы тұрмыз.Бүгін мектеп табалдырығын жас бүлдіршіндер алғаш аттағалы тұр.бұл күн олар үшін мереек.

2-ж:

Құшағыңа ендім мектебім,

Балауса балғын кезімде

Келеді өсіп көктегім,

Білімнің қайнар кезінде.

1-ж:

Күмбірлейді туған жердің бел,өрі,

Күмбірлейді қайың,шырша,терегі,

Бал бұлақ та қоңырау болып кеткендей,

Бүгінгі күн білім күні себебі.

2-ж:

Жаз қызығын көп көрдім,

Демалысты өткердім,

Сағынышым көп менің,

Сәлем алтын мектебім. Ән роындау.

1-ж:

Мектеп білім босағасы – бұл бір шың,

Сонда өседі қанат қағып бүлдіршін,

Еліміздің президенті ертеңгі

Шаңырақта жүр ме екен кім білсін?

2-ж:

Білім барда ізгі түзу іоге алтын,

Тлаптыға жолығады нұр жақын,

Ертең айға ұшатынның біреуі

Ішінде осы мектебімнің жүр бәлкім. Музыкалы номер.

1-ж:

Ұстаздардың бар айтқан

Ұлағатын ұғыңдар,

Аттаған алғаш қадамың

Құтты болсын балдырған!

2-ж:

Мектеп анаң бүгіннен,

Мектеп алтын босағаң

Мектеп берген білімнен

Марқаясың жас ұлан.

1-ж: Мектеп табалдырығын алғаш аттағалы отырған балалардың өнерлерін тамашалайық!

2-ж:

Бүлдіршін ғұмыр дөңгелек,

Сан жылды артқа тстапты

Тарыдай болып енген ек

Таудай болдық асқақтап.

1-ж:

Мектепке мен асықтың аңсап күттің бұл күнді

Алғашқы оқу жылына қоңырауы соғылсын,

Қуаныш қайнайды,жүзіңде,күніңде,кешінде

Алғашқы қоңырау даусы қалсын мәңгілік есіңде.

1-ж: Мінекей,білім жолына жолдарың ашық, тәуелсіз Қазақстанның гүлденіп дамуына өз үлестеріңді қосып,білімді,тәрбиелі азамат болып шығыңдар.

2-ж:

Мектеп менің жарқын көңілім,

Мектеп шаттық ьолы өмірім,

Мектеп әнім боп та көріндің

Мектеп анам боп та көріндің.

**Ұстаз – ұлы тұлға**

Ұстаз – жас ұрпақтын рухани сәулеткері,қоғам мен халық өзінің үміті мол болашағын тапсыратын сенімді өкілі.Олар сол сенімді ақтай отырып зерделі де зерек,парасатты,ұлттық және адамзаттық құндылықтарды бойына дарытқан тұлғаларды тәрбиелеуде.

Қазақ мектебінің болашағы туралы М.Жұмабаев «Әрбір елдің келешегі – мектебіне байланысты.....» айтып кеткендей,қоғамдық өмір мен ұлттық мектепті қалыптастыруда ұстаздардың еңбегі зор.

Ұстаз сөзінің ұғымы өте кең. Оның негізгі мағынасы:жақсылыққа,өмірде өзі де бақытты болып,өзгені де бақытты етуге тәрбиелеу.Яғни ұстаз - адамдардың өмірге көзқарасын қалыптастыратын,айналасына білім-тәрбие ұрығын шашып,адамгершілік нұрын төгетін ойшыл тұлға.

Тәрбие сағатын Ә.Еспаевтің,А.Шамкеновтің сөзіне жазылған «Ұстазым» әнімен бастаймыз.

1-ж:

Армысыздар құрметті ұстаздар мен оқушылар.Бүгін біз мұғалімдер мерекесіне жиналып отырмыз.

2-ж:

Осынау ерекше есте қалатын жаңа оқу жылында қадірлі ұстаздар сіздерге зор денсаулық,баянды бақыт,отбасыларыңызға береке,шығармашылық табыстар тілейміз.

1-ж:

Жас ұрпақтың жан дүниесіне өздеріңіз сепкен ізгілік шуағының нұрына бөлене беріңіздер!

1-2-ж бірге:

Құрметіне ұстаздардың тік тұрайық

Алаңдап басқаға біз бас бұрмайық

Аяулы ұстаздардың мерекесін

Барлығымыз қуанып қарсы алайық!

2-ж:

Халқымыздың батыр ұлы Б.Момышұлының «Ұстаздық – ұлы құрмет,себебі ұрпақтарды ұстаз тәрбиелейді.Болашақтың басшысын да,ғалымын да,еңбекқор егіншісін де,кеншісін де ұстаз өсіреді» деп бекер айтпаған.

1-ж:

Мектептің басты тұлғасы, жүрегі –мұғалім.

Егемен еліміздің ертеңін ойлар білімді де саналы, Отанын, туған жерін,

Ұлтын сүйетін ұлтжанды, парасатты азаматтар тәрбиелеуде мұғалімнің

Еңбегі ересен екенін баршамыз мойындаймыз.

1-о

Ұстаздарым, биік тұлға байсалды,

Құшақ жайып өз мерекең қарсы алды.

Қуанышты жарқын тілек білдіріп

Құттықтаймыз, ұстаздарым баршанды.

2-о

Ұстаз... Күн сайын жүздеген

Шәкірттердің жүрегіне жол тауып,

Ізгілік нұрын егуге ұмтылатын

Осы бір жылы жүзді жайдарлы жандарға

Қай-қайсымыз болмайық борыштармыз

3-о:

Көзімдегі шырағым

Ол – өзіңсің мұғалім

Сенен жиған білім-нәр

Нәрсені мол ұғамын.

Зәулім де асқақ шынарым

Жүрек жылы жыр-әнім.

4-о:

Тек биіктер шығарым

Ақылшы бек мұғалім

Жаныма серік еткенмін

Білімнің қайнар бұлағын.

Кеңейтіп сана түлеткен,

Өшер ме есімің жүректен?

5-о:

Құйылады жыр ағын

Көптен дара пырағым

Құтты болсын мерекең

Заңғар тұлға мұғалім!

1-ж:

Мұғалім – барша мамандықтың көш бастаушысы,мәртебелі мамандық.Қабділрашид Қайымның «Мереке күнгі толғаныс» өлеңін оқушылар оқиды.

1-о:

Қоңырау даусы сыңғырлап құлаққа

Естілді,тынбады... созылды ұзаққа

Жүректі тербеді,сезімді серпілтіп,

Мектепке ұмтылдым,жүрсем де жырақта

Балалар – бейне ақ қаз,сап түзеп түзілген,

Гүл алып,қуанып,шат көңіл жүзімен

Келеді масайрап,мектебін сағынып,

Қолтықтап кітабын,құштарлық қызумен.

2-о:

Көрдім де соларды қызықтым ісіне,

Сан сұрақ оралды.Ұстаз да,ісі де.

Ұстаз – кім?Ұстаз ба – ол ана!

Өсірді сені де,мені де,Қаққызбай ешкімге.

Ұстаз кім?Мұғалім,ол – дана!

Жасқа да,қартқа да қамқоршы сол ғана.

Ұстаз ба№Ұстаз ол – ер,диқан.

Шыңдаған ерлікке,дарытқан мол біілм,мол сана.

3-о:

Ұстаз кім?Ол – зерегер,дәрігер,қайраткер.

Ойында оның болашағы сайрап тұр.

Бүгінгі ұлан ұстазынан үлгі алған

Ертең ғалым,президент не маман.

Ғарышкер де,қаламгер де,әртіс те,

Мұғалімге қарыздар ғой әр істе.

Қинаса да нарын салып салмақты

Мойымайтын дарқан тұлға ұстаз ғана емес пе?!

2-ж:

Аяулы ұстаздар мерекелеріңіз құтты болсын!Бүгінгі ұлы мереркеге арналған шәкірттеріңіздің ән,би, өнерлерін қабыл алыңыздар!

1-ж:

Құлақтан кіріп бойды алар,

Тәтті ән мен жақсы күй.

Көңілге түрлі ой салар

Әнді сүйсең менше сүй, - деп Абй атамыз айтқандай,әсем әндер адамның көңілін көтеріп, бойға қуат береді. «Ұстазым»әні мен «Қара жорға »биі орындалады.

1-о:

Әр адамға құрметпенен қараған

Өз бойынан мол ізгілік тараған.

Талап пенен тәртіпті тек ту етіп,

Осы өмірге мұғалім боп жаралған.

2-ж:

Бишілер емес,құстар сияқты

Елестейді бір көрген түс сияқты

Әжемнің ұршығындай үйірілгенде

Жер шарын айналдырған күш сияқты.

1-ж:

Ұстазым екінші анам аялаған,

Біздерден бар білімін аямаған,

Оқысын,білім алсын,үйренсін деп,

Таңертең күнде құшақ жаяды алдан. Ендеше ұстаз апайларға,яғни екінші аналарымызға келесі әнімізді арнаймыз. «Ана туралы жыр» сөзі:ғ.Қайырбеков,әні:Ш.Қалдаяқов.

Ұстаз болу – жүректің батырлығы,

Ұстаз болу – сезімнің ақындығы,

Ұстаз болу – мінездің күн щуағы,

Азбайтұғын адамның алтындығы.

Мұғалім деген – ерекше тұлға дара шың

Ұмытылмастай көңілде мәңгі қалатын

Мұғалім деген – аяулы адам,асыл жан,

Шәкірт көңілінде күн болып жайнап жанатын.

**12 сәуір – ғарышкерлер күні**

1-ж:

Мінекей,залда тыныштық

Естілмейді дыбыс түк,

Мұны да біз қоштаймыз

Кешіккендерді тоспаймыз.

Ғылымдардың ғылымы,

Ғарыш әлемі жайында

Кешімізді бастаймыз.

2-ж:

Уа,жарандар,жарандар,

Тұңғиық аспанға қараңдар,

Ең жарық жұлдыз болып әлемде

Шарлап жүр біздің ғарышкерлер қазақтар!

Кешті «Қазағым менің» әнімен ашамыз.

1-ж:

Қопарып бұлттың шөккенін

Сырларын ұғып жасырып

Ал Герман «Восток - 2»мен

Паш етті космос ғасырын.

2-ж:

Сайра бұлбұл көмейден ән төгілсін,

Жырға бөле даланың әр төбесін

Байқоңырдан тік ұшқан ғарышкерлер

Көтерді қазағымның мәртебесін!

«Туған жер»әні.

1-ж:

Біздің ержүрек ағаларымыз адамзат тарихында тұңғыш рет космос кеңістігіне жол салды.Бұрын сыры белгісіз әлемді көзімен көріп,жұмбақ дүниеге қол артты.

2-ж:

Нұрлы біздің заманда халық іскер,

Жер бетінде жасадық алып істер

Арман болған аспанға,Айға енді,

Ғарышкерлер күшімен

Көк туымызды тігеміз сіздерменен, - дей келе Халық қаһармандары Т.Әубәкіров пен Т.Мұсабаев жайлы айтамыз.

1-ж:

Ғарыш кемесіндегі Т.Мұсабаевтан сұхбат, «Көзімнің қарасы»

Әні.

1-о: М.Айтқожақызының «Қос ғарышкерге» өлеңі.

Қос ғарышкер,

Тоқтар мен Талғат десем,

Үзілген үмітімді жалғап кетем!

Ақынға да кеңістік,ғарыш керек,

Көз жұмбасаң ерлікке самғап бекер!

Қос ғарышкер

Қос батыр,

Қос жұлдызым,

Мерейлі етіп тұрсыңдар дрстың жүзін,

Т ағыда озып келсін Талғатым деп

Аспанның бәйгесіне қорстым бүгін!

Ал,халайық тұрмайық

Ортамызды ашайық

Думандатып би билеп,

Інжу-маржан шашайық!

**Наурыз – жыл басы**

Мектепте өткізілетін ұлттық мереке – Наурыз тойына арналған қойылымға Күн,Наурыз,Қызыр баба т.б. қатысады.Мақсат – ұлттық салт-дәстүрді үлгі ету,мадақтау,оған деген оқушылардың сүйіспеншіліктерін ояту.

**Мұғалімнің сөзі:** Уа,халайық!Бүгін ұлыстың ұлы күні ақ түйенің қарны жарылған күн.Наурыз мейрамы.Наурыз- парсы сөзі.Нау – жаңа,рыз – күн деген мағынаны білдіреді.Яғни жаңа күн,жаңа жылдың алғашқы күні.22-наурыз күн мен түннің теңелер мезгілі.Қар еріп,жер жүзі көктеп,көгеріп тіршілік атаулыға жан бітіп,жасарып жаңаратын шақ.

Бұл күні ата-әжелеріміз үй-үйді аралап наурыз көжеден дәм тататын.Үлкендерге кішілерге ақ баталарын беріп,ізгі тілек тілесетін. «Ұлыс күні өазан толы болса,ол жылы ақ мол болар,Ұлы кісіден бата алса,сонда олжалы жол болар» деп нақыл айтып,ауыл арасын бірлікке,татулыққа,ынтымаққа шақыратын.

Ғасырлар бойы атадан балаға мұра болып келе жатқан дәстүрлі осы Наурыз тойы бүгін есігімізді ашып отыр.Ендншн «Өткенге - салауат,болашаққа - аманат» деген ата жолымен ескі жылды шығарып салайық. (осы кезде ду қол шапалақ соғылып,өткен жыл бейнеленген сурет көтерген бала шығады.) сосын жаңа жыл ортаға шығады.

Ақ сақалды,аса таяқты **Қызыр баба:**

Армысыңдар,туыстар!

Ұлыс оң болсын!

Ақ мол болсын!

Қайда барсақ жол болсын!

Төрт түлік ақты болсын!

Ұлыс береке берсін!

Бәле-жала жерге енсін!

Ұлы халқым тоқ болсын!

Көйлектерің көк болсын!

Қайғы-уайым жоқ болсын!

Қуаныштарың көп болсын!

Әумин!

**Оқушы:** Балалар, Күн шықты,Наурыз күнін қарсы алайық!

**Күн:**

Сәлем ата-аналар!

Айналайын балалар!

Қызыр баба,аман ба?

Жасар жақсы заманда.

Уақыт үдеп келдім мен

Бақыт тілеп адамға!

Қудым жерден суықты,

Қырдан салқын бу ықты.

Құтты болсын мерекең!

Наурыз айы туыпты.

Әне,Наурыз келеді,

Әсемденіп жер енді!

**Қызыр баба:** Ата салтын ұмытпай,ұлыс тойын өткізіп жатқандарың өте жақсы екен.Үлкен рахмет.Ал қандай қызықтарың бар?

**Мұғалім:** Қазақстанның халық жазушысы,ақын М.Әлімбаевтің тәлім-тәрбиелік мәні бар нақыл сөздерін оқушылар жаттап келіпті.соны айтып берсек дейді.

**Қызыр баба:** Ой,рахмет айналайындар!Ал тыңдайық.

**1-о:**

Ел салтын біліп өстің бе?

Бесікті сатпа ешкімге!

**2-о:**

Құлақ тос айтқан ақылға

Сыйлама пышақ жақынға!

**3-о:**

Қаншалықты асықсаңда ісіңе,

Атпен шауып кірме ауыл ішіне.

**4-о:**

Ешкім жоқ болса да қасыңда,

Кекірме дастаранныңбасында!

**5-о:**

Жақын ба,әлде бөтен бе?

Кісіге қарап жөтелме!

**6-о:**

Әжем айтады бізге

Нанды бір қолыңмен үзбе!

**7-о:**

Құлақ сал қартқа,

Ішіңді тартпа!

**8-о:**

Білгейсің әркез жөніңді,

Отыр ма тіреп қолыңды.

**9-о:**

Қадам ұрма теріске,

Жатарда асты көп ішпе.

**10-о:**

Өсе бер,жақсыларға ұқсап бала,

Тізеңді құшақтама!

**11-о:**

Үйдегі үлкен бе,бала ма?

Ешқашан адамды санама.

12-о:

Байыпты байқа да,

Басыңды шайқама.

13-о:

Нағашың,көршің,құда ма,

Үлкеннің жасын сұра ма!

**Қызыр баба:** Өркендерің өссін,талаптарыңа нұр жаусын!

**Мұғалім:** Қызыр баба,Ұлыстың ұлы күнінде Самалық айтылатынын білесіз,бір оқушы соны айтып беремін дейді.

**Оқушы:**

Самалық,самалық,

Қар тауының қақ құсы,

Ұйқыдан көзін ашты ма?

Самалық,самалық

Самарқанның көк тасы

Жібіді ме,көрдің бе?-деп ескі ыдысты сындырып, «қабақ сынды,қайғы кетті» деп ырым жасаған.

**Қызыр баба:** О,рахмет,өркенің өссін,балам.

**Мұғалім:** Енді тағы бір оқушының Наурыз күнгі жырын тыңдап көрелік.

**Жыршы бала:**

Уа,құдайым оңдасын,

Жаманшылық болмасын,

Аруақ біткен жар болып,

Қызыр бабам қолдасын.

Аман сақтап төл басын

Еккен егін солмасын!

Орта толып ырысқа

Бейбіт өмір орнасын!

Көш бастаған көсемдер

Өрге тартсын арбасын,

Сөз бастаған шешендер

Әділдіктен танбасын!

**Қызыр баба:** Өте орынды,көп жаса балам!

**Мұғалім:** Ертегі кейіпкері Тазша бала келіп отырған көрінеді.Ол 1-2 шумақ өлең оқып бергісі келеді екен.

**Тазша бала:**

Айтпаймын өлтірсеңде өтірікті,

Салт-сана,әдет-ғұрып кетіліпті

Үлкен тұрып сөйлемес кіші қайда?

Бір шалға немересі жекіріпті,

Сәбилер тумай жатып жетіліпті.

Қарттарды интернетке кетіріпті,

Ұрысып,қрмақ түгіл молдалардай

Мұғалім қоя алмайды екілікті!

**Қызыр баба:** Тазша бала,балалар,мұғалімдер жаңа жыл мейрамдарыңыз құтты болсын!

**Мұғалім:** Бүгінгі ұлыс күні құрметіне мың бұралған бишілер келіпті,өнерлерін тамашаласақ.

**Қызыр баба:** Көп жасаңдар,айналайындар!Шеттеріңнен өнерлі екенсіңдер!

Енді зерделеріңмен ой-өрістеріңді тексеріп көрейік.

1.Наурыз көже қалай дайындалады?

2.Үш арсыз дегенді қалай түсінесің?

3.Жеті атаңды атап бер.

4.Ұлттық ойындарды айт,т.б.

- Жарайсыңдар,балалар! «Атаның сөзі – ақылдың көзі» деген.Көнеден қалған ғибратты сөздерді де жақсы біледі екенсіңдер.Көсегелерің көгерсін, алдарыңнан жарылқасын!

**Балалар хормен:**

Осымен бұл қызықты тәмамдасақ,

Бұл жайды айтамыз ба жаман болсақ,

Үйрендік білмегенді осы жылы

Тағы да үйренеміз аман болсақ.

**Қызыр баба:**

Ал тыңдаңдар батамды,

Ардақтаңдар атаңды,

Тойсаңдар тасып бөспеңдер!

Топастықты кешпеңдер!

Ананың сүтін ақтаңдар!

Арларыңды сақтаңдар!

Кеңпейіл дарқан халқымыз,

Кеңейді дәстүр-салтымыз

Дәстүрін елдің сыйлаңдар!

Орындалсын ойларың

Тойға ұлассын тойларың!

Осыдан кейін ортаға бір оқушының анасы шығады:

* Ау,аталар,аналар,

Айналайын балалар,

Жеп-ішсін дәм салып,

Наурыз көже пісірдім.

Көжеге жас-кәріңді

Шақырамын бәріңді!-деп наурыз көжеге шақырады.Осы сәтте «Қазақтың дастарханы» әні орындалып,бәрі дастарханға отырады.

**Қыз сұлу көрінеді білімімен**

**Жүргізуші:** Армысыздар, жиналған қауым! Міне,көктемнің алғашқы мерекесі – 8 наурыз халықаралық әйелдер күні де келіп жетті.Тотыдай таранған,алтындай ардақты, жібектей слзылған,мақпалдай масатты, қарлығаштың қанатындай қиғаш қасты, құралайдың көзіндей мөлдіреген, раушан гүліндей хош иісті, айнадай таза, сәуледей жарқыраған сымбатты арулар! Төл мерекелеріңіз құтты болсын!

Ән не күй жіберу.

1. **Бөлім:**
2. **Таныстыру.**(киім киісі,өзін ұстауы,сәлем беруі).

**Жүргізуші:** Енді қыздарымызды ортаға шақырайық.

Бірінші қыз **–** білімді,

Меңгерген бар ілімді.

Екінші қыз – елгезек,

Алады тез тіліңді.

Үшінші қыз – үлбіреп,

Қос жанары мөлдіреп.

Төртінші қыз Айнұр шығады,

Бұрымдары желбіреп.

Бесінші қыз Салтанат.

Өн бойында бар талап.

Алтыншы Мақпалды-ай

Ағарып таң атқандай»

Жетінші қыз – Айымжан,

Кем емес бір де айыңнан.

Сегізінші Дина қыз

Бойға өнер жиған қыз.

Тоғызыншы қыз толғанай

Айдай көркем болғаны ай.

Оныншы қыз өнерлі

Төгеді бар өнерді.

**«Қыз сұлу көрінеді білімімен»** өлеңі оқылады.

Қыз сұлу көрінеді қылығымен,

Жарыса төгілген қос бұрымымен,

Бұл күнде сұлулықтың үлкені осы,

Қыз сұлу көрінеді білімімен.

Қыз сұлу көрінеді шашыменен

Ай қабақ қиғаш қара қасыменен.

Қыз сұлу көрінеді толған айдай,

Он бес пен он сегізде жасыменен.

Қыз сұлу көрінеді өрмегімен,

Тізілтіп сөз маржанын тергенімен.

Майыса бұратылып майда басып,

Жаныңа наз қылықпен келгенімен.

Дарытқан бар асылды өз елінен,

Қыз сұлу көрінеді өнерімен,

Құлпырды мектебімнің арулары,

Өткендей сұлулықтың елегінен,

Көрімдікке жырымды беремін мен.

1. **«Мен қазақтың қызымын»** (өзін таныстыру)

**Жүргізуші:**

Өнер қуып арулар өтер деймін,

Бір басына өнері жетер деймін,

Бәске түскен он ару кезектесіп

Таныстырып өздерін өтер деймін.

Таныстырып өздерін,тамылжытып сөздерін.

*Әр қыз өздерін таныстыркға шығады.*

Талдырмаш қыз Айғаным

Орысшаға ағып тұр

Таныстырмай енді өзін

Айғаным қыз нағып тұр.

Ибалы да өнерлі қыз

Мына біздің Гүлмираш

Жақсылыққа жаны үйір

Жамандыққа жаны қас

Таныстырып өтсін өзін

Қалмасын ел танымас.

Он бесінде толған айдай

Айнұр біздің көрікті

Намысын қорғап 8б-ның

Қыз сынына келіпті.

Салтанат та өнерлі

Игерген бар өнерді.

Жолың болсын Салтанат,

Өнеріңді төк енді.

Ән салуға жалықпайды,

Шаршамайды сірә бір

Мақпалдың сан өнері бар

Сырын терең ұға біл.

Сыпайы оның мінезі

Күліп жүрер ақырын

Қыз сынына кеп қапты,

Жүрек жұтқан батырым.

Алайық қарсы Динаны,

Үлгілі қыз бұл ибалы.

Мерекеге бүгінгі

Әкелген бар көп сыйлары

Шапалақты аямай

Қарсы алыңыз Динаны.

Алдында көп армандары

Шығар биік белесі

Дина қызға осындағы

Кетіп отыр ел есі

Балаларды үйретеді

Жетсе биге өресі

Таныстыру кезегіне

Дина шығар келесі.

Дина деген осындағы

Арулардың төресі.

Кіп-кішкене болса-дағы

Елді аузына қаратты

Таныстырып өтер өзін

Қарсы алайық Жанатты.

\*\*\*\*\*\*\*\*\*\*\*\*\*\*\*\*\*

Таныс болдық арулар тегіменен

Туып өскен мекені еліменен,

Маған тартқан бәрі ақын көрінеді

Таныстырып кетті ғой төгіп өлең.

1. **«Қонақты қалай күте білеміз? »**

**Жүргізуші:**

Ал арулар сайысқа қалайсыңдар?

Сендер өтер әлі де талй сын бар.

Асығыңды ал қоржыннан қымсынбай кеп.

Жауап қатсаң сұраққа жарайсыңдар!

*Әр асыққа сұраққа жасырылады.*

**2 – бөлім:**

1. **Өнер сайысы.**

**Жүргізуші:**

Ал,кімнің өнері бар қаншалықты

Би билет,ал біреуі ән салыпты.

Бүгінгі қыз сынына бәйге алуға

Арулар аянбайақ жан салыпты.

*Қыздар өнерлерін көрсетеді.*

1. **Оюлар сыр шертеді.**

«Ою ойғанның ойы ұшқыр» дегендей, аруларымыз енді ою ояды.

Қошқармүйіз,қосмүйіз

Бота мойын,қармақты.

Осы оюды қазекем,

Қай бұйымды арнапты.

Бәрін айтып береді

Қыздарымыз салмақты

Әке көрген оқ жонар,

Шеше көрген тон пішер.

Ешқайсысы жоқ сияқты

Бір-бірінен кем түсер.

**3-Бөлім.**

**1.Туыстық атауларды білеміз бе?**

**Жүргізуші:**

Жекжат кім,жұрағат кім,жамағат кім?

Көңіліне тоқып бәрін жүрме екен

Туысты қадай атау керектігін

Кәнеки,біздің қыздар білеме екен?

1. **«Сұлулық сыры»** (сән үлгісі,оны қорғау)

**Жүргізуші:**

Сымбатына сән киім жарасатын

Аспандағы айменен таласатын

Өнеріне сай келіп тұрған

Аруларға қызығып қарасатын.

*Музыкалық үзіліс.*

**Жүргізуші:**

Кімдер жүйрік,өнерпаз,білейікші,

Аруы деп мектептің жүрейікші

Әділқазыларға тек әділдікті

Ал аруларға сәттілік тілейікші.

Жүзден жүйрік күшімен

Мыңнан тұлпар шықты шың.

Арулардың ішінен,

Шыққан Дина мықтысың!

Құттықтайық ал енді

Ару болған баланы,

Өрге жүзіп өнері

Тауға өрлесін талабы,

Қуаныштан жанары,

Шоқтай болып жанады.

**2 – нұсқасы**

**1.Таныстыру.**

«Қыз емес қыздың аты қызыл алтын,

Көрінер толған айдай жүзі жарқын.

Үлкеннің алдын орап сөз сөйлемес,

Халқының сақтай білген ізгі салтын» - дегендей,бұл сынақта арулардың инабаттылығын,сәлем беру рәсімін көріа тамашалайсыздар.

**2. «Білімдіден – ақыл шығар,ақылдыдан нақыл шығар»** - дегендей келесі кезекте аруларымыздың білімін тексереміз.

**3. «Қыз – халықтың гүлі,ән – сауықтың гүлі»** демекші, арулардың өнерлерін тамашалайық.

**4. «Мың сіз-бізден ,бір шыж-быж артық»** дегендей арулар өз қолдарымен 20 минутта салат дайындаулары керек.

**Көрермендер сайысы – «Отбасы – адтын діңгек».**

1.Ене

Елге деген керемет-ақ сенімің,

Сені көрсем басады бір мені мұң.

Сен болмасаң, қайтер еді сәбилер,

Сен болмасаң қайтер еді келігің?-деп Қ.Мырзали жырлағандай ене дегенді қалай түсінесің?

2. «**Абысын** тау болса ас көп» кім?

3. «**Жеңге** қойған астың ішінде желке жүреді» деген кім?

4. «**Келін**нің аяғынан,қойшының таяғынан» кім?

5. **«Жиен** ел болмайды,желке ас болмайды**»** кім?

6. «**Нағашы** жұртың өз жұртың» кім?

7. «Төрт аяқты бота тату,екі аяқты **бажа** тату» кім?

**Соңғы қоңырау тақпақтар**

Гүлдерге толы омырау,

Әр түрлі ойлайды,

Қағылмақ соңғы қоңырау,

Қақызбай өмір қоймайды.

Мектеппен бүгін қоштаспақ,

Қоштаспақ мәңгі сан түлек.

Айтылып жатыр сан тілек,

Егіліп берді сан жүрек.

Барлығы тұр есіне ап,

Мектепте өткен жылдарды.

Мініп алған бір-бірден

Білім атты тұлпарды.

Алда қиын жол жатыр,

Алда мақсат,тілектер.

Әр кеудеде соғады,

Қоңырау болып жүректер.

Қоңырау үні сыңғырлап,

Естілер жылы жаныма.

Күлкідей әсем сыңғырлап,

Жастарды жиды маңына.

Мейірге толы мектебім,

Айқара ашқан құшағын.

Балапаның боп сенің,

Өзіңнен түлеп ұшамын.

Білімнің нұрын шашылған,

Теруге оқып жүр екем.

Бақытқа бізді шақырған,

Қоңырау даусы – жыр екен.

Мектеп деген -білім кені,жыр кені,

Мектеп деген – ғылымның ең үлкені,

Мектеп деген – тәрбиеші адамға,

Мектеп деген – даналардың мекені.

Мектеп сенсің адалдықты үйреткен,

Мектеп сенсің жамандықтан күйреткен.

Мектеп сенсің жақсылықты үйреткен,

Мектеп сенсің мені жұртқа сыйлы еткен.

Өмірге азық мол сыйың,

Құшағы құтты нұрлы ұям.

Мектебім менің өз үйім,

Санам күнде нұр құйған.

Өткіздім сенде жеміспен,

Балалықтың көктемін.

Құлын-тайдай тебіскен,

Құрдастарым көп менің.

Інім де көп ағылған,

Дос кетпейді жанымнан,

Жарылатын ағынан,

Ата-анамда табылған.

Білім беріп көзді ашқан,

Ақылшы досым – ұстазым.

Мейіріңмен сен асқан,

Ақылдың жолын ұстадың.

Тәрбиелеп мәпелеп,

Өрлеткен өмір шыңына.

Жөн сілтер өзің жетелеп,

Ғылымның жаңа шыңына.

Мен бала едім бұғанасы қатпаған,

Енді өзімді бала деуге жасқанам.

Есейсемде өнеге алам ұстаздан,

Соның бірі мына бурыл шашты адам.

Оның көңлі кеңдігіндей даланың,

Мен жансамда ұстазымша жанамын.

-Үлкен,- дейді кейде мені басқалар,

Ұстазыма бәз баяғы баламын.

Жерім болса,қалжыраған,шаршаған.

Қайрат беріп қағады ол арқадан.

Сәтсіздікке ұшырасам егер мен,

Жанына оның бұрын батар баршадан.

Болса менің кішкене бір табысым,

Қорғағаным- ұстазымның намысы.

Ұстазымша білсем деймін өмірді,

Ұстазымша болса деймін әр ісім.

Талмай ұстаз тәрбиелеп келесің,

Мәпелейсің білім нұрын себесің,

Қасиетті қайратыңды бойдағы,

Ұрпағыңа мұра қылып бергейсің.

Жүрегі – нұр,өмірі- гүл ұстаздың,

Сондықтанда ұстазыма ұқсадым.

Адам жанын тәрбиелеп аялар,

Құрметтейтін сүйікті ғой ұстазым.

Сан жүректің тілін тапқан ұстазым,

Бір өзіңе келе берер ұқсағым,

Ізгілік пен адалдыққа баулитын,

Адамдықтың шамшырағы ұстазым.

Көңілді музыка,лирика әуені,

Әсерлі жүрекке бір түрлі,

Мен үшін бәрінен әдемі,

Қоңырау үні ғой сүйкімді.

Сылдырла,сыңғырла қоңырау,

Шуақты күміс күн астында,

Ұстазды еске алып оснау,

Жүректер құшағын ашсында!

Гүлдерге толы омырау,

Әр түрлі ойлайды,

Қағылмақ соңғы қоңырау,

Қақызбай өмір қоймайды.

Осы кезде қоңырау қағылады.Оны мектеп бітіруші сыныптың үлгілі оқушысы қағады:

Әркімді әр сұрақ жетектеп,

Жолдарға салады әр тарау.

Құлақта мәңгіге қалар тек,

Күмістей сыңғырлап қоңырау.

Соңынан ән,би айтады.

**«Көктемді қондырып қанатына»**

Безендірілуі:Алыстан тпо-топ болып ұшып келе жатқан,өзен-көлдерге қалықтап қонып жатқан құстар,құстардың макет-тұлыбы,қабырға газеттері. «Көктем вальсі» әні орындалады.

1-о:

Сәуір кірді,

Тіршілікке жан кірді.

Кең дала жасарып жаңғырды.

Бар өңір құлпыра бастады,

Төсіне құйып ап жаңбырды.

Тірлікке жан кірді көктем кеп,

Айнала сай-сала көкпеңбек.

Диқанның арқасы босады,

Қытымыр қысымыз өтті деп.

2-о:

Жыл құстары келді деп

Балдырғандар мәз болды.

Қос қанаты желпілдеп,

Көлге үйрек-қаз қонды.

3-о:

Қызыл тал,қызыл тал,

Қызыл талда бүршік бар.

Бүршігін ол жарғаны

Көктем келіп қалғаны.

Ұшып келген ең алғаш

Қараторғай қырағы,

Ұяларға қонақтап,

Дейді менің тұрағым.

1. Балалар!Біздер жыл сайын көктем айында қанатты достарымыз – құстар мерекесін тойлаймыз.Мінекей сол мереке тағы да келіп жетті.
2. Сондықтанда,достар сендерді осы мерекемен құттықтаймыз.
3. Мерекемізде қанатты достарымыздың табиғаттағы орны мен адам өміріне пайдасы туралы әңгімелеп,викториналар мен жұмбақтар шешіп,ойын ойнап ән саламыз.
4. Адам мен құстардың достығы сонау ерте заманнан басталған.Оған дәлел:халықтың аңыз-әңгімелері,құстар жайлы ән-жырлары.Ертегілердің көпшілгінде адам басына қауіп төнген кезде құтқарушы,жақсылық жасап,дәулет сыйлаушы – Бақыт құсы кездеседі.Сондықтанда халық аңыздарында қанатты достарымыөды ақылды,айлалы етіп көрсетеді.
5. Құстардың адам өміріндегі маңызы туралы мақал-мәтелдер,сан ғасырлар бойы нақылға айналған асыл сөздер көп.
6. Ендеше,қанатты достарымызды қарсы алайық. «Құстар»әнін орындарынан тұрып орындайды.
7. Құстар тойын құттықтап,

Қуанамыз қолдаймыз.

Ұя жасап ұқыптап,

Біз оларды қолдаймыз.

1. Жылы шуағымен гүл өсіріп

Жыл құстарын ілестіріп,

Көрікті көктем келді.

Шымылдық ашылып,сахнадағы балалар шегінеді.Сахнаға вальс ырғағымен Көктем шығады.

5-о: Сағынышпен жеткен,

Қуана бер Көктем.

Жайнап нұрлы гүлің,

Басқар «Құстар күнін»

Көктем (залға бас иіп):

Сәлем,достар,аман ба?

Мынау бейбіт заманда.

Шат-шадыман көктеммін,

Шаттық болсын әманда.

Ә нқұрадым үніммен,

Сән құрамын гүліммен.

Қуантамын бәріңді

Құт-береке күніммен!

Бәрі қол соғады.Сахнаға құс үйшіктерін көтерген бір топ қыз шығады.Біреуі Көктемге келіп сәлем береді:

Сәлем елдің көктемі

Әлем енді көктеді.

Құрметпенен бас идік,

Құстарыңа көктегі.

Басқалары иіліп құрмет көрсетеді,құс ұяларын арнайы ағш бастарына,сахна қабырғасына іледі.

**Көктем:**

Рахмет,балалар.

Сендерде ой-сана бар.

Бау-бақшаның дұшпанын

Бастырмайды құстарым.

Кербез құстар әнімен

Келді міне,сәнімен.

А.Жұбановтың «Қарлығаш» әнінің музыкасы ойнайды.Сахнаға қос қарлығаш билеп шығады.

**Көктем:** ризалықпен:

Қос қарлығаш биіне,

Қол соғайық сүйіне.

Көктем билей жүріп сахнаның әр жеріне гүл қадайды,кенеттен тырналардың тыраулаған даусы шығады.

**Көктем(қуана құлақ түріп):**

Жылы жақтан бір хабар

Әкеледі тырналар

Тырау,тырау,тырналар.

Сахнадан қанаттарын сермеп,жаймен билеп бірнеше тырна өтеді.Енді тырналардың әуені аққулардың үнімен ауысады.

**Көктем:**

Елдің сәні,көлдің сәні – ақ құсы,

Келді жұппен көптен күткен бақ құсы.

Сахнаға аққу бейнесінде киінген екі қыз шығады.

1-аққу:

Құс сұлуы аққумын

Табиғат көркін сыйлаған,

Мылтығын кезеп еш мерген,

Атуға көзін қимаған.

2-аққу:

Сұлулыққа паш етіп,

Жырлаған талай ақындар.

Нәзік үнді,көл көркі,

Құс патшасы атым бар.

Н.Тілендиевтің «аққу» күйі.

**Көктем:**

Құстарым менің құстарым!

Ұнайды биік ұшқаның.Мерекелік шеруіңді жалғастыра бер.Сахнаға маска киген балалар шығады.

Қарлығаш:

Қарлығашпын,

Мен адамның тұрағын

Мекен етіп тұрамын.

Тазалаймын үй-ішін.

Шыбын деген кеселден,

Ел аузында мақтаулы санитармын төселген.

Қараторғай:

Мен қараторғаймын

Шегірткедей жұртыңды,

Қырғи болып қырамын.

Егістікке,жайылымға,

Қорғаушы боп тұрамын.

Жәндіктерді зиянды,

Құртатұғын батырмын.

Дайындайтын өұямды

Достарға келе жатырмын.

Тоқылдақ: балалар,мен орман құсы тоқылдақпын.Өзімнің балға тұмсығыммен ағаш қабығының астынан зиянкестерді оңай табамын.Бір тәуләкте 200-ден астам зиянкестің көзін жоямын.Ал қыстың бір күнінде 150-ден астам қабық жегіш қоңыз ұстаймын.

Көкек:

Бір қонып,бір секектеп,

Менің атым көкек деп.

Қорықпаңдар жаз өтед деп,

Мен ғой келген жетектеп.

Бұлбұл:

Мен еркін бақытты бұлбұлмын,

Бұлағын тасытқан ән-жырдың.

Тамаша тамылжып шырқаймын,

Шаттығын тауыса алмай әр күннің.

Торғай:

Мен торғаймын,торғаймын,

Көк аспанды шарлаймын.

Жердегі бар қызықты

Көкте тұрып барлаймын.Мен торғаймын,торғаймын,

Жерге бекер қонбаймын.

Шегірткеден,шіркейден,

Ақ бидайды қорғаймын.

Балалар:

Құс анасын атпайсыз

Қыста жемдеп баптаймыз.

Бауырмал боп бәріңе,

Қорғау заңын сақтаймыз.

ҚҰСТАР ТУРАЛЫ ЖҰМБАҚТАР ШЕШУ.

1.Көктемде құстар қайтқанда,

Ең алдымен келетін,

Өзіміз күтіп алатын,

Ұя жасап беретін,

Бұл қандай құс балалар,

Кәне,кім таба алар? (қараторғай)

2.Ауылда,қалада мекені,

Жолаушы жүрсең шығарып салады,

Алдыңнан шығады,жаныңды еркелетеді. (қарлығаш)

3.Маң-маң басқан жүрісі

Барлық құстың ірісі.

Қашқанда құстай ұшпайды,

Қуғанын бірақ ұстайды. (түйеқұс)

4.Көлдің көркі,сәні екен,

Ұшқанда сазды ән екен.

Ақындар оны мақтаған,

Адамдар қорғап сақтаған,

Бұл қандай құс,балалар? (аққу)

А.Жұбановтың «Ақ көгершін» әнін орындау,мүмкіндік болса табиғат туралы көркем не деректі фильм көрсету.

**Құстар – біздің досымыз**